Document ID: /roh_data/filtered/fineweb-2-filterrobots_roh.jsonl.gz/30983

En il Grischun hai dà damain concurs da firmas dapi l'entschatta da l'onn, quai cuntrari al trend svizzer. Dal schaner fin il settember, han tut èn tut 47 manaschis grischuns stuì deponer la bilantscha. Quai èn 22% damain cumpareglià cun il medem temp da l'onn passà.
Guardà sur l'entira Svizra è il dumber dals concurs però creschì per 5%, quai mussan las novas cifras dal servetsch per la cussegliaziun d'economia – Dan & Breadstreet. Ordvart blers concurs hai dà en la Svizra franzosa e la Svizra centrala. E quai surtut tar l'industria da lain e da mobiglias, però er tar la gastronomia.